**Obilježen Medni dan s hrvatskih pčelinjaka**

Učenici prvih razreda obilježili su 9. 12. na dan sv. Ambrozija , zaštitnika pčela i pčelara, školski medni dan iz hrvatskih pčelinjaka. Tom prilikom im je održano predavanje te su upoznati o važnosti pčelarstva za sveukupnu poljoprivredu i bioraznolikost na Zemlji.  Kako naša škola pridodaje veliku važnost zdravoj i uravnoteženoj prehrani pokušavamo naše učenike  osvijestiti od rane dobi i na potrebu konzumacije domaćih poljoprivrednih proizvoda. Učenici su probali med i medne proizvode koje je pripremila gospođa Martina Matanović, a za kraj im je podijeljen med pakiran u Nacionalnu staklenku za med.

Mario Šipek, ravnatelj